Strev

Strev (Strevi an italian e Streiv ant la parlà local) a l'é un comun dël Piemont ëd 1.946 abitant Sorgiss: ISTAT - Bilansi demogràfich al 01/01/2018 ., ant la provinsa ëd Lissandria.

Ël pais a resta ant l'Àut Monfrà e 'l sènter abità prinsipal a l'é formà da doi borgià ch'as treuvo s'ën cit contrafòrt colinar an sla riva dë snistra dla Bormia, ciamà Borgh ëd Sura e Borgh ëd Sota.

Stòria
A l'é probàbil ch'ël prim sènter abità sël teritòri dë Strev a peussa armonté a l'época roman-a e ch'ël topònim a sìa na derivassion dal latin Septemviri, ch'a j'ero 'n colegi sacerdotal che sovens a l'avìo incàrich aministrativ ant le colònie. Ël borgh a podìa trovesse ant la pian-a an corispondensa dl'atual Borgh ëd Sota, davzin a la via Aemilia Scauri, na strà consolar ch'a mnava da Derthona (ancheuj Torton-a) a Aquae Statiellae (ancheuj Àich) a Vada Sabatia (ancheuj Vado Ligure). thumb|left|200px|L'ansëgna comunal con set bicer ëd vin a s'arferiss a la legenda ch'ël pais a sìa stàit fonda da set frèj cioch (septem ebrii), dont a deriva 'l nòm dë StrevLa prima sorgiss ch'a documenta l'esistensa dël pais tanme Septevro a l'é la carta 'd fondassion dl'abassìa 'd San Quintin dë Spign, ëd l'ann 991. Ant ël perìod ëd le lòte antra ij vësco d'Àich e 'd Lissandria, Strev a l'ha godù ëd relativa autonomìa e a l'é dotasse prima d'ën goern sostnù da cónsoj, peui dal 1259 a l'é costituisse tanme Comun-a. An col'época a l'é 'dcò stàita edificà na strutura fortificà për la difèisa, ciamà castrum ant ij document. Dël 1334 a passa sota la giurisdission dij Paleòlogh, marchèis dël Monfrà. Për fé front ai débit ij marchèis a l'han vendù 'l feod a la famija Dla Rochëtta. Dël 1446 l'anfeodassion a passa a la famija Valperga, dël 1594 a la famija Sèra 'd Génoa.

A l'inissi dël Setsent, ël pais a passa al Ducà ëd Savòja ëd Vitòrio Medeo II, che peui a dven Regn ëd Sardëgna. Ant la fase dl'invasion Dël 1799 Strev a l'é un dij prinsipal sènter dl'arsistensa contra ij fransèis a l'inissi dl'época dla dominassion fransèisa ëd Napoleon Bon-a-part: jë strevèis a son riessù a conquisté për pòch temp la sità d'Àich, pijé an ostagi 'l vësco e seguité an diression ëd Lissandria, ma la solevassion a l'é stàita bin prest sofocà col sangh dij rivoltos. Dël 1815 Strev a torna ant ël Regn ëd Sardëgna e a l'é aministrà sota a la Division (peui Provinsa) ëd Lissandria, a la Provinsa (peui Sircondari) d'Àich e al Mandament d'Àich.

Aministrassion
Ël sìndich a l'é Alessio Monti (dal 05/06/2014).

 Anliure esterne 
 Sit istitussional

 Arferiment 


Categorìa:Comun dla provincia ëd Lissandria